Αγγλόφωνη Καραϊβική

Με τον όρο Αγγλόφωνη Καραϊβική αναφερόμαστε στις ανεξάρτητες χώρες της Καραϊβικής, οι οποίες έχουν ως επίσημη γλώσσα τους την αγγλική. Μετά την ανεξαρτησία των χωρών αυτών, ο όρος Αγγλόφωνη Καραϊβική αντικατέστησε, ως ορθότερος, τον παλαιό όρο Βρετανικές Δυτικές Ινδίες, ο οποίος παραμένει σε χρήση μόνον για τις λίγες εναπομείνασες κτήσεις του Ηνωμένου Βασιλείου στην περιοχή.

Τα ακόλουθα ανεξάρτητα νησιωτικά κράτη θεωρούνται ότι απαρτίζουν την Αγγλόφωνη Καραϊβική:

 Αγία Λουκία
 Άγιος Βικέντιος και Γρεναδίνες
 Άγιος Χριστόφορος και Νέβις
 Αντίγκουα και Μπαρμπούντα
 Γρενάδα
 Μπαρμπάντος
 Μπαχάμες
 Δομινίκα
 Τζαμάικα
 Τρινιντάντ και Τομπάγκο

Μερικές φορές, όμως, στον όρο συμπεριλαμβάνονται και τα ανεξάρτητα κράτη

 Γουιάνα
 Μπελίζ

τα οποία αποτελούν μέρος της Ηπειρωτικής Καραϊβικής.

Όλες αυτές οι ανεξάρτητες χώρες ήταν κτήσεις του Ηνωμένου Βασιλείου και αποτελούσαν μέρος της Βρετανικής αυτοκρατορίας. Απέκτησαν την ανεξαρτησία τους κατά τη διάρκεια του 20ου αιώνα και σήμερα είναι μέλη της Κοινοπολιτείας των Εθνών.

Μερικές φορές στον όρο Αγγλόφωνη Καραϊβική συμπεριλαμβάνονται και οι σημερινές κτήσεις του Ηνωμένου Βασιλείου Anglophone Caribbean Nations:

 Ανγκουίλα
 Βρετανικές Παρθένοι Νήσοι
 Μοντσερράτ
 Κέιμαν Νήσοι
 Τερκς και Κέικος

ή ακόμη και οι κτήσεις:

 Αμερικανικές Παρθένοι Νήσοι
 Βερμούδες
παρ' ότι οι πρώτες δεν αποτέλεσαν ποτέ κτήση του Ηνωμένου Βασιλείου και οι δεύτερες βρίσκονται στον Βόρειο Ατλαντικό ωκεανό.

Ο όρος χρησιμοποιείται στην πολιτική http://www.guyanacaribbeanpolitics.com/studies/wendy_grenada.pdf, στην κοινωνιολογία , στην οικονομία Microfinance Issues and Challenges in the Anglophone Caribbean, στη λογοτεχνία Emily Greenwood, Afro-Greeks: Subtle Dialogues between Anglophone Caribbean Literature and Classics in the Twentieth Century (Oxford University Press, 2010) ISBN 9780199575244 (υπό έκδοση)., στον κινηματογράφο Keith Q. Warner, On Location: Cinema and Film in the Anglophone Caribbean, (Warwick University Caribbean Studies,2000). ISBN 9780333792117. και στον αθλητισμό, καθώς οι χώρες της Αγγλόφωνης Καραϊβικής συμμετέχουν ως ενιαία ομάδα σε αγώνες επίδειξης και τουρνουά κρίκετ, ως Ομάδα κρίκετ Δυτικών Ινδιών .

Στη γλωσσολογία χρησιμοποιείται για να περιγράψει την ιδιαίτερη μορφή την οποία έχει η αγγλική γλώσσα που μιλιέται στην περιοχή, περισσότερο με τη γεωγραφική παρά με τη γλωσσική της έννοιαDavid Crystal, Cambridge Encyclopedia of the English Language, Cambridge University Press, 1995, σελ. 344.

 Παραπομπές